Public procurement notice: Contract Notice
Published: 2020-05-08
Buyer: Keski-Uudenmaan sote-kuntayhtymä
Country: FI
Contract type: Services
Procedure: Open procedure
CPV classification: 85150000: Medical imaging services
Estimated value: 1020000 EUR
Submission deadline: 2020-06-17

Technical requirements: Keski-Uudenmaan sote-kuntayhtymä (Keusote) (jatkossa tilaaja tai hankintayksikkö) pyytää tarjoustanne Hilma-palvelussa julkaistun hankintailmoituksen ja tarjouspyynnön sekä sen liitteiden mukaisesti rintasyövän seulontatutkimusten (mammografia) (jatkossa myös palvelu) hankinnasta.
Keusoten jäseniä ovat kunnat Mäntsälä, Nurmijärvi, Pornainen ja Tuusula sekä kaupungit Hyvinkää ja Järvenpää.
Tarjouspyynnön kohteena on mammografiaseulontapalvelu, joka perustuu terveydenhuoltolain (1326/2010) ja valtioneuvoston asetuksiin seulonnoista (339/2011 ja 908/2018) perustuvien mammografiaseulontojen järjestämiseen. Mammografiaan perustuva rintasyöpäseulontatutkimus on suoritettava kaikkien voimassa olevien viranomaismääräysten edellyttämällä tavalla ja standardoituja seulontakäytäntöjä noudattaen, suoradigitaalisella ajanmukaisella laitteella.
Kyseessä on kynnysarvon ylittävä hankintalain liitteen-E mukainen sosiaali- ja terveyspalveluhankinta. Hankintalain mukainen kynnysarvo on sosiaali- ja terveyspalveluhankintojen osalta 400 000 EUR (alv 0 %). Kilpailutus tehdään hankintalain 12 luvun mukaisesti.
Kysymykset tulee lähettää Tarjouspalvelu-toimittajaportaalista kysymysten jättöaikana. Samasta paikasta löytyvät myös kysymyksiin annetut vastaukset. Muulla tavoin tai myöhässä esitettyihin kysymyksiin ei vastata. Tarjoajan tulee käydä lukemassa esitetyt kysymykset ja niihin annetut vastaukset sekä hankintayksikön julkaisemat viestit kuusi (6) päivää ennen tarjouspyynnön määräajan umpeutumista.
Sopimusluonnos ja palvelukuvaus ovat tarjouspyynnön liitteinä. Niiden sisältämät ehdot ovat ehdottomia, mikä tarkoittaa, että niitä ei voi muokata. Näiden muokkaaminen on mahdollista ainoastaan ei merkittävien muutosten osalta. Sopimukseen lisätään ainoastaan täydennettäväksi tarkoitetut kohdat. Mikäli muutoksista ei päästä yksimielisyyteen tarjoajan ja tilaajan välisissä sopimusneuvotteluissa, niin sopimus ja palvelukuvaus astuvat voimaan sellaisenaan.
Hankintamenettelynä on avoin menettely, jossa ei rajoiteta tarjoajien määrää.Tarjoajien on täytettävä tässä tarjouspyynnössä määritellyt vaatimukset.
Hankintailmoitus on lähetetty Hilma-palveluun ja tarjouspyyntö on julkaistu saman sisältöisenä, myös Keski-Uudenmaan sote-kuntayhtymän verkkosivuilla.
Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.
Tällä ilmoituksella on liitteitä/linkkejä osoitteessa: https://www.hankintailmoitukset.fi/fi/public/procurement/35654/notice/45858
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen virka-ajan päättymistä 16.00.
Tiedoksisaantipäivää ei lueta oikaisuvaatimusaikaan. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, voi oikaisuvaatimuksen tehdä ennen viraston aukioloajan päättymistä ensimmäisenä arkipäivänä sen jälkeen.
Hankintapäätös on annettu tiedoksi sähköisesti. Asianosainen on saanut tiedon hankintapäätöksestä oheisasiakirjoineen sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Asianosainen on saanut tiedon päätöksestä lähettämispäivänä, jollei asianosainen esitä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut asianosaiselle myöhemmin.


Award value: 1020000